title: Vykonávacie nariadenie Komisie (EÚ) 2017/1097 z 20. júna 2017, ktorým sa určujú množstvá, ktoré sa majú pridať k množstvu stanovenému na čiastkové obdobie od 1. októbra do 31. decembra 2017 v rámci colných kvót otvorených nariadením (ES) č. 539/2007 v odvetví vajec a vaječného albumínu

text:
               21.6.2017

               SK

               Úradný vestník Európskej únie

               L 158/34

         VYKONÁVACIE NARIADENIE KOMISIE (EÚ) 2017/1097
   z 20. júna 2017,
   ktorým sa určujú množstvá, ktoré sa majú pridať k množstvu stanovenému na čiastkové obdobie od 1. októbra do 31. decembra 2017 v rámci colných kvót otvorených nariadením (ES) č. 539/2007 v odvetví vajec a vaječného albumínu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 2 a 3,
   keďže:

               (1)

               Nariadením Komisie (ES) č. 539/2007 (2) sa otvorili ročné colné kvóty na dovoz výrobkov z odvetvia vajec a vaječného albumínu.

               (2)

               Množstvá, na ktoré sa vzťahujú žiadosti o dovozné povolenia podané od 1. do 7. júna 2017 na čiastkové obdobie od 1. júla do 30. septembra 2017, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (3)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré neboli podané žiadosti o dovozné povolenia podľa nariadenia (ES) č. 539/2007 a ktoré sa majú pridať do čiastkového obdobia od 1. októbra do 31. decembra 2017, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľtvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 539/2007 z 15. mája 2007, ktorým sa otvárajú colné kvóty a zabezpečuje ich správa v odvetví vajec a vaječného albumínu (Ú. v. EÚ L 128, 16.5.2007, s. 19).

      PRÍLOHA

                  Poradové číslo

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. októbra do 31. decembra 2017
                  (ekvivalent vajec v škrupine v kg)

                  09.4015

                  27 000 000

                  09.4401

                  278 421

                  09.4402

                  2 945 000


title: Vykonávacie nariadenie Komisie (EÚ) č. 720/2014 z  27. júna 2014 o prideľovaní dovozných práv pre žiadosti podané na obdobie od 1. júla 2014 do 30. júna 2015 v rámci colnej kvóty otvorenej nariadením (ES) č. 431/2008 pre mrazené hovädzie mäso

text:
               28.6.2014

               SK

               Úradný vestník Európskej únie

               L 190/65

         VYKONÁVACIE NARIADENIE KOMISIE (EÚ) č. 720/2014
   z 27. júna 2014
   o prideľovaní dovozných práv pre žiadosti podané na obdobie od 1. júla 2014 do 30. júna 2015 v rámci colnej kvóty otvorenej nariadením (ES) č. 431/2008 pre mrazené hovädzie mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 431/2008 (2) sa otvorila colná kvóta na dovoz výrobkov zo sektora hovädzieho a teľacieho mäsa.

               (2)

               Žiadosti o dovozné práva podané na obdobie od 1. júla 2014 do 30. júna 2015 prevyšujú množstvá, ktoré sú k dispozícii. Stanovením koeficientu pridelenia, ktorý sa má uplatňovať na požadované množstvá, by sa preto malo určiť, do akej miery sa môžu prideliť dovozné práva, v súlade s článkom 6 ods. 3 nariadenia Komisie (ES) č. 1301/2006 (3) v kombinácii s článkom 7 ods. 2 uvedeného nariadenia.

               (3)

               S cieľom zabezpečiť účinné riadenie postupu udelenia dovozných práv musí toto nariadenie nadobudnúť účinnosť ihneď po jeho uverejnení,

         PRIJALA TOTO NARIADENIE:
   Článok 1
   Na žiadosti o dovozné práva, na ktoré sa vzťahuje kvóta s poradovým číslom 09.4003 a ktoré boli podané na obdobie od 1. júla 2014 do 30. júna 2015 podľa nariadenia (ES) č. 431/2008, sa uplatňuje koeficient pridelenia vo výške 27,09851 %.
   Článok 2
   Toto nariadenie nadobúda účinnosť 28. júna 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júna 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 431/2008 z 19. mája 2008, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje číselný znak KN 0202, a pre výrobky, na ktoré sa vzťahuje číselný znak KN 0206 29 91 (Ú. v. EÚ L 130, 20.5.2008, s. 3).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).


title: Vykonávacie nariadenie Komisie (EÚ) č. 461/2011 z  12. mája 2011 , ktorým sa mení a dopĺňa nariadenie (EÚ) č. 397/2010, ktorým sa stanovuje množstvové obmedzenie na vývoz cukru a izoglukózy mimo kvóty do konca hospodárskeho roku 2010/2011

text:
               13.5.2011

               SK

               Úradný vestník Európskej únie

               L 124/41

         VYKONÁVACIE NARIADENIE KOMISIE (EÚ) č. 461/2011
   z 12. mája 2011,
   ktorým sa mení a dopĺňa nariadenie (EÚ) č. 397/2010, ktorým sa stanovuje množstvové obmedzenie na vývoz cukru a izoglukózy mimo kvóty do konca hospodárskeho roku 2010/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 61 prvý odsek písm. d) v spojení s článkom 4,
   keďže:

               (1)

               Podľa článku 61 prvého odseku písm. d) nariadenia (ES) č. 1234/2007 sa množstvo vyrobeného cukru v hospodárskom roku presahujúce kvótu uvedenú v článku 56 uvedeného nariadenia môže vyviezť len v rozsahu množstvového limitu, ktorý je potrebné stanoviť.

               (2)

               Podrobné vykonávacie predpisy v oblasti vývozu množstiev vyrobených mimo kvóty, ktoré sa týkajú predovšetkým vydávania vývozných povolení, sú ustanovené v nariadení Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2). Obmedzenie množstva by sa však malo stanoviť na každý hospodársky rok vzhľadom na možné príležitosti na vývozných trhoch.

               (3)

               V nariadení Komisie (EÚ) č. 397/2010 zo 7. mája 2010, ktorým sa stanovuje množstvové obmedzenie na vývoz cukru a izoglukózy mimo kvóty do konca hospodárskeho roku 2010/2011 (3), sa množstvový limit na vývoz cukru mimo kvóty stanovil na 650 000 ton. Toto množstvo sa rýchlo vyčerpalo. Súčasné vysoké ceny cukru predstavujú motiváciu pre pestovateľov vysadiť cukrovú repu v dodatočných oblastiach v roku 2011. Vzhľadom na skutočnosť, že strop WTO pre vývoz v hospodárskom roku 2010/2011 sa nevyužil v plnej miere, je vhodné zvýšiť množstvové obmedzenie na vývoz o 700 000 ton, aby sa využili všetky možnosti odbytu dostupného produktu. Týmto opatrením sa sektoru cukru v Únii zabezpečia dodatočné obchodné príležitosti vrátane budúcich príležitostí pre pestovateľov v súvislosti s aktuálnou sejbou a zároveň by sa vďaka nemu mal stabilizovať trh.

               (4)

               S cieľom umožniť hospodárskym aktérom plánovať svoje operácie, žiadosti o vývozné povolenia by sa mali povoliť od prvého júlového týždňa. Je vhodné stanoviť obdobie platnosti týchto povolení od 1. septembra 2011 do 31. decembra 2011 v prípade tohto opatrenia, aby sa vzťahovali len na cukor vyrobený z nového, teda septembrového zberu.

               (5)

               Nariadenie (EÚ) č. 397/2010 by sa malo zodpovedajúcim spôsobom zmeniť a doplniť.

               (6)

               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (EÚ) č. 397/2010 sa mení a dopĺňa takto:

               1.

               V článku 1 sa odsek 1 sa nahrádza takto:
               „1.   Na hospodársky rok 2010/2011 sa od 1. októbra 2010 do 30. septembra 2011 množstvové obmedzenie podľa článku 61 prvého odseku písm. d) nariadenia (ES) č. 1234/2007 na vývoz bieleho cukru, na ktorý sa vzťahuje číselný znak KN 1701 99, mimo kvóty bez nároku na náhradu stanovuje vo výške 1 350 000 ton.“

               2.

               Vkladá sa tento článok 2a:
               „Článok 2a
               Odchylne od článku 8a nariadenia (ES) č. 951/2006 vývozné povolenia vydané od 4. júla 2011 na množstvá stanovené v článku 1 sú platné od 1. septembra 2011 do 31. decembra 2011.“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 4. júla 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. mája 2011

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 24.

      (3)  Ú. v. EÚ L 115, 8.5.2010, s. 26.


title: Vykonávacie nariadenie Komisie (EÚ) 2016/525 z 30. marca 2016, ktorým sa do Registra chránených označení pôvodu a chránených zemepisných označení zapisuje názov [Ternera de los Pirineos Catalanes/Vedella dels Pirineus Catalans/Vedell des Pyrénées Catalanes (CHZO)]

text:
               5.4.2016

               SK

               Úradný vestník Európskej únie

               L 88/24

         VYKONÁVACIE NARIADENIE KOMISIE (EÚ) 2016/525
   z 30. marca 2016,
   ktorým sa do Registra chránených označení pôvodu a chránených zemepisných označení zapisuje názov [Ternera de los Pirineos Catalanes/Vedella dels Pirineus Catalans/Vedell des Pyrénées Catalanes (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Španielska a Francúzska o zápis názvu „Ternera de los Pirineos Catalanes“/„Vedella dels Pirineus Catalans“/„Vedell des Pyrénées Catalanes“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Ternera de los Pirineos Catalanes“/„Vedella dels Pirineus Catalans“/„Vedell des Pyrénées Catalanes“ by sa mal zapísať do registra,

         PRIJALA TOTO NARIADENIE:
   Článok 1
   Názov „Ternera de los Pirineos Catalanes“/„Vedella dels Pirineus Catalans“/„Vedell des Pyrénées Catalanes“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.1. Čerstvé mäso (a droby), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 344, 17.10.2015, s. 4.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).